text: [{"text_idx": "#000002", "text": "Manslandsli\u00f0i\u00f0 sp\u00e6lir komandi heimadystin i\u0301 Royal Arena i\u0301 Keypmannahavn. Sum a\u0301sko\u00f0ari sleppur tu\u0301 eisini at uppliva donsku heimsmeistararnar. Kom vi\u00f0 til eina hondbo\u0301ltsveitslu!"}, {"text_idx": "#000003", "text": "Leygardagin 13. apri\u0301l sp\u00e6la F\u00f8royar og Ukraina undankappingardyst i\u0301 sta\u0301siligu arenuni i\u0301 Keypmannahavn, sum seinastu vikurnar eisini hevur veri\u00f0 karmur um nakrar dystir i\u0301 heimsmeistarakappingini hja\u0301 monnum."}, {"text_idx": "#000004", "text": "Og sum a\u0301sko\u00f0ari kann tu\u0301 gera kvetti\u00f0, ti\u0301 tu\u0301 sleppur at si\u0301ggja f\u00f8roysku stri\u0301\u00f0smenninar og donsku heimsmeistararnar sama kv\u00f8ld."}, {"text_idx": "#000005", "text": "Hondbo\u0301ltssamband F\u00f8roya og danska hondbo\u0301ltssambandi\u00f0 hava avra\u0301tt at samstarva um komandi EM-umfar, so b\u00e6\u00f0i F\u00f8royar og Danmark sp\u00e6la undir sama taki sama dag."}, {"text_idx": "#000006", "text": "F\u00f8royar og Ukraina sp\u00e6la klokkan 17.45. Danmark og Montenegro sp\u00e6la klokkan 20.15 danska ti\u0301\u00f0."}, {"text_idx": "#000007", "text": "Av ti\u0301, at eingin h\u00f8ll i\u0301 F\u00f8royum ly\u0301kur altjo\u0301\u00f0a kr\u00f8v, ma\u0301 f\u00f8royska manslandsli\u00f0i\u00f0 sp\u00e6la si\u0301nar dystir uttanlands. Tann fyrsti heimadysturin var i\u0301 Skjern Arena, komandi heimadystur ver\u00f0ur i\u0301 Royal Arena, men enn er ikki greitt hvar tri\u00f0ji og seinasti EM-dysturin skal sp\u00e6last."}, {"text_idx": "#000009", "text": "Hesar 16 m\u00f8ta Sv\u00f8ri\u0301ki og I\u0301slandi"}]